EkBass/fiwiki-20250220-pages-articles huggingface dataset:
Nanohiukkanen

Nanohiukkanen eli nanopartikkeli tarkoittaa nanometriluokan (10−9 m) hiukkasta. Nanotiede on tieteenala, joka tutkii tämän mittakaavan hiukkasia ja sovellutuksia. Luokka:Nanotiede
RPD

RPD (, Rutšnoi pulemjot Degtjarjova) on neuvostoliittolainen Vasili Degtjarjovin suunnittelema 7,62×39 mm kaliiperinen kevyt konekivääri. Sen suunnittelu alkoi vuonna 1943, mutta sarjatuotanto vasta vuonna 1953. Neuvostoliitto toimitti asetta liittolaisilleen ja Egypti, Pohjois-Korea, Kiina ja Puola ovat valmistaneet sen kopioita. RPD oli myös Suomen puolustusvoimien käytössä. Ensimmäiset Suomeen vuonna 1954 kokeiluaseiksi hankitut neljä RPD:tä oli valmistettu Puolan Radomissa. Vuosina 1960 ja 1961 Puolustusvoimat osti 1 000 asetta lisää Neuvostoliitosta, ja asemallin suomalaiseksi nimikkeeksi vahvistettiin 7,62 KVKK 54. RPD oli Suomessa koulutuskäytössä 1970-luvulle asti, jolloin kotimaisten 7,62 KvKK 62-konekiväärien määrä oli noussut riittäväksi varusmieskoulutuksen tarpeisiin. ==Aiheesta muualla== *Suomalainen asekeräily: RPD *Modern Firearms Luokka:Konekiväärit
Silmänpaine

Silmänpaine kuvaa paine-eroa silmän sisäosan ja ulkoilman paineen välillä. Normaali vaihteluväli on 10–21 mmHg, ja silmien välinen ero paineessa on yleensä alle kolme yksikköä. Silmänpainetta voidaan mitata tonometri-nimisellä laitteella. ==Katso myös== *Glaukooma eli silmänpainetauti (vanha nimitys viherkaihi) == Aiheesta muualla == * Terveyskirjasto: Silmänpaine * Silmänpaineen mittaus Luokka:Silmät Luokka:Seulonnan keskeiset artikkelit
Aponia

Aponia () on antiikin filosofian termi, joka tarkoittaa kärsimyksen puuttumista. Epikurolaisuuden mukaan aponia oli ruumiillisen nautinnon (hēdonē) huippu. Kuten muut hellenistisen filosofian koulukunnat, myös epikurolaiset katsoivat, että ihmiselämän päämäärä on onnellisuus. Onnellisuus voitiin saavuttaa mielen tyyneyden kautta. Tällainen tila oli seurausta aponiasta, fyysisen kärsimyksen poistamisesta, ja ataraksiasta, kaiken mieltä häiritsevän poistamisesta.Epikuros: Kirje Menoikeukselle 128. Epikurolaiset olivat hedonisteja siinä mielessä, että he pyrkivät nautintoon, mutta määrittelivät nautinnon omaperäisellä tavalla, kärsimyksen puutteeksi. Tästä oli seurauksena se, että nautinnon määrää ei ollut mahdollista kasvattaa enää sen yli, kun kärsimys oli poistettu.Reale 1985, s. 171. Sen jälkeen nautinto ei voinut enää lisääntyä, eikä näin ollen ollut mahdollista etsiä rationaalisesti lisää ruumiillisia nautintoja sen jälkeen kun aponia oli saavutettu.Furley 1999, s. 210. Epikurokselle aponia oli yksi staattisista (katastemaattisista) nautinnoista,Diogenes Laertios: Merkittävien filosofien elämät ja opit X.136. eli nautinto joka ihmisellä on silloin kun yhtään halua tai kärsimystä ei ole enää poistettavaksi. Tällaisen tilan saavuttaminen vaati kineettisten nautintojen, eli nautintojen joita ihmisellä on silloin kun haluja tai kärsimystä poistetaan, kokemista.Annas 1995, s. 336. == Lähteet == * * * === Viitteet === Luokka:Epikurolaisuus Luokka:Filosofian termit Luokka:Kreikankieliset sanat ja sanonnat sv:Epikuros#Aponia
Mönch

Mönch on Bernin Alpeilla, Sveitsissä sijaitseva 4 107 metriä korkea vuorenhuippu. Se kuuluu Jungfraun (4 158 m) ja Eigerin (3 970 m) kanssa Jungfraun vuoristoalueeseen, joka on osa Unescon maailmanperintöluetteloon kuuluvaa Jungfraun–Aletschin alppialuetta. Suomeksi nimi Mönch tarkoittaa munkkia. Huipulle kiipesivät ensimmäisinä Christian Almer, Christian Kaufmann, Ulrich Kaufmann sekä Sigismund Porges 15. elokuuta 1857. Jungfraujochille nouseva Jungfraubahnin rautatie kulkee Mönchin huipun ali tunnelissa noin 3 300 metrin korkeudessa. == Panoraama == == Lähteet == == Aiheesta muualla == * Luokka:Alppien vuoret Luokka:Bernin kantonin vuoret Luokka:Valais’n vuoret Luokka:Jungfraun–Aletschin alppialue Luokka:Lauterbrunnen
Black Light Discipline

Black Light Discipline eli BLD on suomalainen elektro-metalli-yhtye. Vuonna 2005 perustetun yhtyeen esikoisalbumi Empire ilmestyi marraskuussa 2008. Black Light Discipline yhdistelee raskaita ja melankolisia kitaroita popahtaviin electro-industrial-syntikoihin. Vuonna 2008 Black Light Discipline solmi levytyssopimuksen MC Raaka Peen omistaman Osasto-A-levy-yhtiön kanssa. Loppukeväällä 2010 yhtye julkaisi uuden Aggressor-singlen. Singlen B-puolen raidaksi päätyi cover-versio Placebon kappaleesta ”The Bitter End”. Vuonna 2011 yhtye esiintyi kotimaisten keikkapaikkojen lisäksi Venäjällä Pietarin Arctica Clubilla sekä Saksassa Berliinissä järjestettyjen Popkomm-messujen Suomi-Darkness-klubilla. Tämän lisäksi yhtye toimi lämmittelijäesiintyjänä ruotsalaisen Pain-yhtyeen Suomen-kiertueen neljällä keikalla. Syksyn aikana yhtye julkaisi myös kaksi uutta digitaalista singleä: Walls Inside Us ja Serene. Black Light Disciplinen toinen pitkäsoitto Against Each Other julkaistiin 9. maaliskuuta 2012 ja kolmas Death By a Thousand Cuts 2014. ==Kokoonpano== *Toni Valha – laulu *Joonas Pulkkinen – kitara *Jani Rissanen – basso *Janne Kankkunen – syntetisaattori *Veikka Jokela – rummut == Diskografia == === Studioalbumit === * * * Death By a Thousand Cuts (2014) === Singlet === * Tides (2008) * The Bitter End (2010) * Aggressor (2010) * Walls Inside Us (2011) * Serene (2011) * On Fire (2013) * Under the Knife (2014) * The Gost Door (2017) * Deadlight (2018) * Let Everything Burn (2018) * Faded (2018) * Cant Get No Sleep (2020) * Not the Way (2021) * Hollow Hope (2022) * Russian Roulette (2024) === EP === *HUMANOGRAPHY (2008) == Lähteet == == Aiheesta muualla == * Yhtyeen kotisivut Luokka:Suomalaiset industrial metal -yhtyeet
Draama hotellissa

Draama hotellissa on vuonna 1952 ilmestynyt trilleri/draamaelokuva. Elokuvan ohjasi Roy Ward Baker ja tuotti Julian Blaustein. Elokuvan pääosia näyttelivät Richard Widmark, joka näytteli Jed Towersia, Marilyn Monroe, joka näytteli häiriintynyttä lapsenvahtia, Nell Forbesia, Anne Bancroft, joka näytteli Jed Towersin naisystävä Lyn Lesleytä, ja Donna Corcoran, joka näytteli pikkutyttö Bunny Jonesia. Sivuosissa ovat muun muassa Jeanne Cagney, joka näytteli Rochellea, Lurene Tuttle ja Jim Backus, jotka näyttelivät Bunnyn vanhempia Ruth ja Peter Jonesia, Elisha Cook Jr., joka näytteli Nellin enoa, Eddie Forbesia. Elokuva sai ensi-iltansa Yhdysvalloissa 18. heinäkuuta 1952 ja Suomessa 19. joulukuuta 1952. Elokuva kestää noin 76 minuuttia ja tuotantoyhtiönä oli 20th Century Fox. == Näyttelijät == == Aiheesta muualla == * * Luokka:Vuoden 1952 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat
Wishbone Ash

Wishbone Ash on Torquaysta Englannista kotoisin oleva rock-yhtye, joka saavutti suosionsa 1970-luvun albumeilla Wishbone Ash (1970), Argus (1972), There's the Rub (1974) ja New England (1976). == Wishbone Ash -yhtyeen historiaa == Wishbone Ash perustettiin vuonna 1969. Yhtyeen perustajajäsenistä vain rumpali Steve Upton oli toiminut ammattimuusikkona. Hän ja basisti Martin Turner olivat soittaneet yhtyeessä nimeltä The Empty Vessels, mutta muuttivat 1969 Lontooseen jossa tapasivat kitaraa soittavan jäätelönmyyjän Andy Powellin ja puoliammattilaisen kitaristin Ted Turnerin ja päättivät perustaa Wishbone Ash -nimisen yhtyeen. Muutaman kuukauden harjoittelun jälkeen Wishbone Ash teki ensiesiintymisensä marraskuussa 1969. === Levytyssopimus ja esikoislevy === 1970 Wishbone Ash toimi Deep Purplen lämmittelijänä. Jonka kitaristi Blackmore tutustutti yhtyeen Derek Lawrenceen josta tuli Wishbone Ashin tuottaja. Blackmore myös vakuutti MCA-levyhtiön, joka tekikin hänen suosittelunsa johdosta levytyssopimuksen Wishbone Ashin kanssa. Andy Powell Interview © 2005 By Brian D Holland === Esikoisalbumin kiertue ja nouseva suosio === Joulukuussa 1970 ilmestyi esikoisalbumi, joka nousi myyntitilastojen alemmille lukemille. Kesällä 1971 yhtye teki ensimmäisen maanlaajuisen kiertueensa ympäri Britanniaa, mikä nosti yhtyeen suosiota niin, että se äänestettiin Melody Maker- ja Sounds-lehdissä vuoden lupaavimmaksi tulokkaaksi. Seuraavana vuonna se tuli Melody Makerin lukijaäänestyksessä viidenneksi vuoden parhaan yhtyeen sarjassa, edellään Emerson Lake & Palmer, Pink Floyd, Lindisfarne ja The Rolling Stones. Yhtyeen kolmas albumi Argus valittiin vuoden parhaaksi englantilaiseksi LP-levyksi. 2000-luvulla yhtyeen kitaristeina ovat toimineet suomalaiset Ben Granfelt ja hänen jälkeensä Muddy Manninen. ==Albumit== Vuosi Nimi Billboard album 200http://www.allmusic.com/artist/p52689 UK Top 100http://www.everyhit.com/searchsec.php RIAAhttp://www.riaa.com/goldandplatinumdata.php?table=SEARCH_RESULTS BPIhttp://www.bpi.co.uk/ 1970 Wishbone Ash - 29 - - 1971 Pilgrimage 174 14 - - 1972 Argus 82 3 - - 1973 Wishbone Four 44 12 - - 1974 There's the Rub 88 16 - Silver 1976 Locked In 136 36 - - 1976 New England 154 22 - - 1977 Front Page News - 31 - - 1978 No Smoke Without Fire - 43 - - 1980 Just Testing 179 41 - - 1981 Number the Brave - 61 - - 1982 Twin Barrels Burning - 22 - - 1985 Raw to the Bone - - - - 1987 Nouveau Calls - - - - 1989 Here to Hear - - - - 1991 Strange Affair - - - - 1996 Illuminations - - - - 1997 Trance Visionary - - - - 1998 Psychic Terrorism - - - - 1999 Bare Bones - - - - 2002 Bona Fide - - - - 2006 Clan Destiny - - - - 2007 Power of Eternity - - - - 2007 First Light - - - - 2011 Elegant Stealth - - - - 2014 Blue Horizon - - - - 2020 Coat of Arms - - - - ==Lähteet== ==Aiheesta muualla== *Wishbone Ash, virallinen sivusto *Martin Turner plays the music of Wishbone Ash. Alkuperäisbasistin rinnakkaisyhtye Luokka:1970-luvun yhtyeet ja sooloartistit Luokka:Brittiläiset rockyhtyeet
Lulu (yritys)

Lulu on kirjapainoyritys, joka toimii Pohjois-Carolinan Morrisvillessä Yhdysvalloissa. Sen perusti vuonna 2003 Bob Young, eräs Red Hatin johtajista, joka luonnehti yritystä "kokeelliseksi omakustanneyritykseksi". Lulu on yksi suurimmista omakustannekirjoja tuottavista yrityksistä. Kirjojen julkaiseminen Lulun kautta on ilman erillisiä lisäpalveluja maksutonta, ja kaikki toiminta tapahtuu automaattisesti Internetin välityksellä. Kirja toimitetaan joko verkkosivuilla olevan muokkausjärjestelmän kautta, tai lähettämällä valmiiksi ladottu kirja PDF-muodossa. Tekijä voi ostaa kirjansa verkkosivujen kautta, tai voi antaa kirjan myytäväksi Lulun verkkokaupan kautta. Lisämaksusta kirjalle voidaan hankkia ISBN-numero ja se voidaan laittaa myytäväksi isojen verkkokauppojen, kuten Amazon.com, kautta. Tekijänoikeudet ovat kirjan tekijällä. Kirjat painetaan eri digipainojen kautta tilauksen mukaan. Kirjojen lisäksi Lulu painaa myös ohjekirjan kanssa pakattuja tietokoneohjelmia. aikakauslehtiä, kalentereja, CD- ja DVD-levyjä, ja myy soittoääniä. == Aiheesta muualla == * Lulu Luokka:Kirjapainot
Finsteraarhorn

Finsteraarhorn on Sveitsin Bernin Alppien ja Bernin kantonin korkein huippu. Se yltää 4 274 metrin korkeuteen merenpinnan tasosta. Se on myös korkein Alppien vuoriston pääketjun huipuista. Vuori kuuluu Jungfraun–Aletschin alppialueeseen, joka on maailmanperintökohde. Finsteraarhorn sijaitsee lähellä kolmea tunnettua vuorta: Eiger (3 970 m), Jungfrau (4 158 m) ja Mönch (4 107 m). Se näkyy korkeimpana huippuna näiden takaakin yli sadan kilometrin päähän. Ensimmäisen kirjatun nousun huipulle tekivät Jakob Leuthold ja Johann Währen vuonna 1828. Sieltä saa alkunsa Aargletscher.Aarjäätikkö, Tietosanakirja. Osa 1, palsta 12. Tietosanakirja-osakeyhtiö 1909 == Kuvia == Finsteraarhorn2.jpg|Finsteraarhornin luoteispuoli Finsteraarhorn Summit.jpg|Näkymä Finsteraarhornin huipulta == Lähteet == == Aiheesta muualla == * * Luokka:Alppien vuoret Luokka:Bernin kantonin vuoret Luokka:Valais’n vuoret Luokka:Jungfraun–Aletschin alppialue
Valkotonnikala

Valkotonnikala (Thunnus alalunga) on tonnikalojen sukuun kuuluva tonnikalalaji. Sen liha on vaaleampaa kuin muiden tonnikalalajien. == Koko ja ulkonäkö == Valkotonnikala kasvaa enimmillään 140 cm pitkäksi ja 60 kg:n painoiseksi. Sen selkä, pyrstöevä ja selänpuoleiset eväkkeet ovat tummansinisiä, kyljet, vatsa, toinen selkäevä, vatsaevät, peräevä ja vatsanpuoliset eväkkeet ovat vaalean sinertävät, etummainen selkäevä on keltainen ja rintaevät ovat mustat. Valkotonnikalan rintaevät ovat hyvä tunnusmerkki, sillä ne ulottuvat toiseen selkäevään asti. == Esiintyminen == Valkotonnikalaa tavataan avoimissa, lämpimissä vesissä Atlantissa, Välimeressä ja Tyynessä valtameressä. Keväästä lokakuuhun valkotonnikalat oleskelevat lähellä rannikkoa. Talvella ne siirtyvät syvempiin vesiin. == Kalastus == Valkotonnikalaa kalastetaan erityisesti Japanissa, Biskajanlahdessa ja Yhdysvalloissa. Se on suosittu urheilukalastuksen kohde. Sitä kalastetaan ongella, pitkälläsiimalla, troolilla ja nuotalla. Valkotonnikalan lihaa myydään tuoreena, pakastettuna, ja säilykkeenä. Sitä on saatavilla myös MSC- sertifioituna säilykkeenä. == Lähteet == == Aiheesta muualla == *IUCN * *ITIS: Thunnus alalunga *Fishbase: Thunnus alalunga Luokka:Tonnikalat
Laittomasti naimisissa

Laittomasti naimisissa () on Edmund Gouldingin ohjaama yhdysvaltalainen romanttinen komediaelokuva vuodelta 1952, jonka pääosia esittävät Ginger Rogers, Fred Allen ja Marilyn Monroe. Muissa rooleissa nähdään muiden muassa Victor Moore, David Wayne, Eve Arden ja Paul Douglas. Laittomasti naimisissa käsikirjoitti Nunnally Johnson, joka myös tuotti elokuvan, Dwight Taylor, Gina Kaus ja Jay Dratler. Laittomasti naimisissa on mustavalkoinen ja pituudeltaan 86 minuuttia eli tunnin ja 26 minuutin verran. Laittomasti naimisissa sai ensi-iltansa kotimaassaan ensimmäisen kerran New Yorkissa 11. heinäkuuta vuonna 1952 ja toisen kerran Los Angelesissa 23. heinäkuuta. Suomeen Laittomasti naimisissa ilmestyi 9. tammikuuta vuonna 1953. 20th Century Fox tuotti elokuvan. ==Juoni== Kun vanhahko Melvin Bush (Victor Moore) nimitetään rauhantuomariksi, hän alkaa vihkiä pariskuntia jo jouluaattona, vaikka hänen nimityksensä tulee voimaan vasta tammikuun ensimmäisenä. Kaksi vuotta myöhemmin Bush huomaa virheensä, ja välttyäkseen isolta skandaalilta hän ilmoittaa viidelle vihkimälleen parilleen etteivät he olekaan laillisesti naimisissa. * Pariskunta 1 on Steve Gladwyn (Fred Allen) ja Ramona (Ginger Rogers), jotka inhoavat toisiaan, mutta menivät naimisiin saadakseen tuottoisan radiosopimuksen. * Pariskunta 2 koostuu Jeff Norrisista (David Wayne) ja hänen kauneuskilpailuvoittajapuolisostaan Annabelista (Marilyn Monroe), joka juuri on voittanut "Rouva Mississippi" -tittelin. * Pariskunta 3 on Hector Woodruff (Paul Douglas) ja Katie (Eve Arden), joilla loppuivat sanottavat toisilleen kauan sitten. * Pariskunta 4 on öljymiljonääri Freddie Melrose (Louis Calhern) ja hänen kullankaivajamorsiamensa Eve (Zsa Zsa Gabor), joka aikoo erota hänestä ja karata miehensä miljoonien kanssa. * Pariskunta 5 on nuori sotamies Willie Fisher (Eddie Bracken), joka on lähetetty laivastoon Korean sotaan, ja hänen raskaana oleva vaimonsa Patsy (Mitzi Gaynor). Lopussa kaikki paitsi pariskunta #4 menevät laillisesti naimisiin. ==Näyttelijät== == Aiheesta muualla == * Luokka:Vuoden 1952 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Edmund Gouldingin ohjaamat elokuvat
Jacques Berlioz

Jacques Berlioz (9. joulukuuta 1891 Pariisi – 21. joulukuuta 1975 Pariisi) oli ranskalainen eläintieteilijä. Hän ryhtyi Ranskan kansallismuseon (Muséum national d'Histoire naturelle) vapaaehtoiseksi avustajaksi vuonna 1912. Vuonna 1927 hänet ylennettiin apulaiskuraattoriksi ja 1949 hänestä tuli nisäkäs- ja lintuosaston kuraattori ja professori. Hän jäi eläkkeelle vuonna 1962. Jacques Berliozin setä oli säveltäjä Hector Berlioz. Berlioz oli American Ornithologists' Unionin, British Ornithologists Unionin, Saksan lintutieteellisen yhdistyksen ja Ranskan lintutieteellisen yhdistyksen sekä Zoological Society of Londonin kunniajäsen. Linnuista hän erikoistui kolibreihin, joita hänellä oli laaja kokoelma. Berlioz nimesi linnuista kivunsiepon (Melaenornis ardesiacus), pikkumunkkitangaran (Conothraupis mesoleuca), valkokurkkupiivin (Contopus albogularis) ja yhdessä Delacourin kanssa arosieppokertun (Newtonia archboldi) ja madagaskarinharmaakertun (Randia pseudozosterops). Alfred Grandidierin kanssa hän nimesi madagaskarinhuitin (Amaurornis olivieri).ITIS Sidney Dillon Ripley nimesi sokotrankiitäjän (Apus berliozi) Jacques Berliozin kunniaksi 1965. == Teoksia == *La vie des oiseaux. 1931 *Les Migrations animales. Insectes, poissons, oiseaux, mammifères. 1942 *La vie des colibris. 1944 *Oiseaux de la Réunion. 1946 *Petit atlas des oiseaux. 4 osaa, 1953. == Lähteet == * Muistokirjoitus (The Auk) Luokka:Ranskalaiset ornitologit Luokka:Vuonna 1891 syntyneet Luokka:Vuonna 1975 kuolleet
Käärmeenkaulakilpikonnat

Käärmeenkaulakilpikonnat (Chelidae) on kilpikonnaheimo, joka on saanut nimensä useilla siihen kuuluvilla lajeilla esiintyvän pitkän niskan mukaan. Heimoon kuuluvia lajeja esiintyy Australiassa, Uudessa-Guineassa ja Etelä-Amerikassa. == Suvut == * Acanthochelys * Chelodina * Chelus * Elseya * Elusor * Emydura * Hydromedusa * Macrochelodina * Phrynops * Platemys * Pseudemydura * Rheodytes == Lähteet == Luokka:Kilpikonnat
Lauteraarhorn

Lauteraarhorn on Bernin Alpeilla, Sveitsissä sijaitseva 4 042 metriä korkea vuorenhuippu. Se kuuluu Aarmassiivin vuoristoalueeseen, joka on osa maailmanperintökohdetta nimeltään Jungfraun–Aletschin alppialue. Ensimmäisenä huipulle ovat nousseet Pierre Jean Édouard Desor, Christian Girard, Arnold Escher von der Linth oppaiden Melchior Bannholzer sekä Jakob Leuthold kanssa 8. elokuuta 1842. Luokka:Alppien vuoret Luokka:Bernin kantonin vuoret Luokka:Jungfraun–Aletschin alppialue Luokka:Grindelwald Luokka:Guttannen
Hadise

Hadise Açıkgöz (s. 21. lokakuuta 1985 Mol, Belgia), taiteilijanimeltään Hadise, on belgianturkkilainen R&B-laulaja.; Hän osallistui vuonna 2003 Belgian Idols-kilpailuun. Hadisen tunnetuimpia kappaleita ovat ”Sweat” ja ”Good Kiss”, jonka turkinkielinen versio ”Deli oğlan” oli viikkoja Turkin soitetuimpien kappaleiden listalla. Hadise on palkittu Turkissa vuoden 2005 parhaana naisartistitulokkaana. Hän on työskennellyt Belgiassa myös tv- juontajana. Turkin yleisradioyhtiön TRT:n verkkosivuilla järjestetyssä kyselyssä Hadise oli voittaja, kun kysyttiin suosituinta artistia Turkin seuraavaksi euroviisuedustajaksi. Hän edusti Turkkia vuoden 2009 Eurovision laulukilpailussa kappaleella ”Düm Tek Tek” ja sijoittui kilpailun finaalissa neljänneksi 177 pisteellä. ==Diskografia== ===Albumit=== * Sweat (2005) * Hadise (2008) * Fast Life (2009) * Kahraman (2009) * Aşk Kaç Beden Giyer? (2011) * Tavsiye (2014) * Şampiyon (2017) ==Lähteet== * Virallinen sivusto ===Viitteet=== == Aiheesta muualla == Luokka:Turkkilaiset laulajat Luokka:Belgialaiset laulajat Luokka:Turkin euroviisuedustajat Luokka:Vuoden 2009 euroviisuedustajat Luokka:Vuonna 1985 syntyneet Luokka:Elävät henkilöt
Wetterhorn

Wetterhorn on 3 692 metriä korkea Bernin Alpeilla, Sveitsissä sijaitseva vuorenhuippu. Sitä lähellä sijaitsee Grindelwaldin kylä. Samaan vuoreen kuuluu Wetterhornin lisäksi kaksi muuta läheistä huippua, Mittelhorn (3 704 m) ja Rosenhorn (3 689 m). Huipulle kiipesivät ensimmäisinä Melchior Bannholzer ja Joh. Jaun 31. elokuuta 1844. Luokka:Alppien vuoret Luokka:Bernin kantonin vuoret Luokka:Grindelwald
Carla Suárez Navarro

Carla Suárez Navarro (s. 3. syyskuuta 1988, Las Palmas de Gran Canaria, Kanariansaaret) on espanjalainen tennispelaaja. Hän on edennyt kaksinpelissä seitsemän kertaa Grand Slam -turnauksen puolivälieriin. Nelinpelissä hän on kerran pelannut Ranskan avointen välierissä. Parhaimmillaan Suárez Navarro on ollut tenniksen naisten maailmanlistalla kaksinpelissä sijalla 6 helmikuussa 2016 ja nelinpelissä sijalla 11 huhtikuussa 2015. Hän on voittanut kaksinpelissä kaksi ja nelinpelissä kolme WTA-turnausta. == Ura == Suárez Navarro selviytyi karsintojen kautta ensimmäiseen Grand Slam -turnaukseensa Ranskan avoimiin 2008. Turnauksen toisella kierroksella hän voitti entisen maailmanlistan ykkösen Amélie Mauresmon ja neljännellä kierroksella 26:nneksi sijoitetun Flavia Pennettan. Puolivälierissä hän hävisi Jelena Jankovićille. Pekingin olympialaisissa 2008 hän oli edustamassa maataan kaksinpelissä, mutta tippui heti ensimmäisellä kierroksella. Australian avoimissa 2009 Suárez Navarro selviytyi puolivälieriin. Hän voitti muun muassa toisella kierroksella kuudenneksi sijoitetun Venus Williamsin mutta hävisi puolivälierissä Jelena Dementjevalle erin 6–2, 6–2. Suárez Navarro pelasi ensimmäisen kerran WTA- turnauksen loppuottelussa Marbellassa huhtikuussa 2009. Hän hävisi loppuottelun Jelena Jankovićille erin 6–3, 3–6, 6–3. Suárez Navarro voitti Oeirasin WTA-turnauksen vuonna 2014 ja Dohan WTA-turnauksen vuonna 2016. == Lähteet == Luokka:Espanjalaiset tennispelaajat Luokka:Vuonna 1988 syntyneet Luokka:Elävät henkilöt
Aktor

Aktor () oli kreikkalaisessa mytologiassa usean eri mieshahmon nimi. * Aktor, Deionin ja Ksuthoksen tyttären Diomedeen poika ja siten Asteropeian, Ainotoksen, Fylakoksen ja Kefaloksen veli, joka meni naimisiin jokijumala Asopoksen tyttären Aiginan kanssa. Suhteesta syntyi poika, Menoitios.Pindaros: Olympia 9 (engl. käännös).Apollodoros: Bibliotheke ('Kirjasto') 1.9.4 (engl. käännös).Apollodoros: Bibliotheke ('Kirjasto') 3.10.8 (engl. käännös). * Aktor, Forbaan ja Hyrminen poika ja siten Augeiaan veli, joka oli Eliin kuningas ja Hyrminan kaupungin perustaja. Hän meni naimisiin Molionen kanssa, ja heille syntyi kaksoispojat Eurytos ja Kteatos.Diodoros Sisilialainen: Historian kirjasto 4.69.2 (engl. käännös)Pausanias: Periegesis tes Hellados ('Kreikan kuvaus') 5.1.11 (engl. käännös) * Aktor, Aineiaan kumppaniVergilius: Aeneid ix.500 (engl. käännös). == Lähteet == Luokka:Eliin kuninkaat Luokka:Kreikkalaisen mytologian hahmot
Perunkirjoitus (DVD)

Perunkirjoitus on Timo Rautiainen & Trio Niskalaukauksen lähinnä konserttitaltiointeihin keskittyvä tupla-DVD, joka ilmestyi 21. tammikuuta 2009. Perunkirjoitus sisältää 6 pitkää ja 5 lyhyttä konserttitaltiointia, kaikki yhtyeen julkaisemat musiikkivideot sekä kaksi valokuvagalleriaa, joiden taustalla on muualla julkaisemattomista demoäänityksistä koottu ääniraita. Julkaisu debytoi Suomen virallisen musiikki-DVD -listan sijalla 10.Musiikkituottajat: Timo Rautiainen & Trio Niskalaukaus – Perunkirjoitus == Sisältö == === DVD 1 === Pitkät konserttitaltioinnit: * Nosturi, Helsinki (2001) * RMJ, Rauma (2002) * Pakkahuone, Tampere (2002, vierailijoina Tuomas Holopainen, Sakari Kuosmanen ja Tapio Wilska) Lyhyet konserttitaltioinnit: * Yläkaupungin yö, Jyväskylä (1998, yhtyeen ensimmäinen julkinen esiintyminen) * Ilosaarirock, Joensuu (2000) Musiikkivideot: * ”Hyvä päivä” (1999, ohjaus Tomi Tuomaala) * ”Rajaton rakkaus” (2000, ohjaus Tomi Tuomaala) * ”Nyt on mies!” (2001, ohjaus Tuukka Temonen) * ”Liebe ohne Grenzen” (2001, ohjaus Timo Halonen) * ”Lumessakahlaajat” (2002, ohjaus Tuukka Temonen) Valokuvagalleria + Demot: * ”Lajinsa viimeiset” (demo 1996) * ”Venäjän orvot” (demo 1998) * ”Tulkaa kotiin” (demo 2001) === DVD 2 === Pitkät konserttitaltioinnit: * Tuska, Helsinki (2003, vierailevana kosketinsoittajana Tuomas Holopainen) * Heinolan kesäteatteri (2004, esiintyminen yhdessä Heinola Sinfoniettan kanssa) * Tanssisali Lutakko, Jyväskylä (2004, yhtyeen viimeinen esiintyminen, vierailijoina Marko Annala ja Tommi Salmela) Lyhyet konserttitaltioinnit: * RMJ, Rauma (2003) * Kuopion viinijuhlat (2003, vierailevana kosketinsoittajana Tuomas Holopainen) * Saksa (2004, kuvattu syksyn 2004 yhteiskiertueella Nightwishin ja Sonata Arctican kanssa) Musiikkivideot: * ”Kylmä tila” (2004, ohjaus Tomi Tuomaala) Valokuvagalleria + Demot: * ”Te ette tarvitse minua” (demo 2004) * ”Minulla on sanottavaa!” (2008 remix) * ”Surupuku” (2008 remix) == Arvostelut == * Imperiumi.net: Imperiumi.net: Levyarvio * Smackthejack.net: Smackthejack.net: Levyarvio == Lähteet == Luokka:Musiikki-DVD:t Luokka:Timo Rautiainen & Trio Niskalaukaus Luokka:Vuoden 2009 konserttitallenteet
Seitsemän elämää

Seitsemän elämää (Seven Pounds) on Gabriel Muccinon ohjaama yhdysvaltalainen draamaelokuva. Will Smith esittää elokuvan pääosassa miestä, joka pyrkii muuttamaan seitsemän ihmisen elämän. Elokuvan ensi-ilta oli Yhdysvalloissa 19. joulukuuta 2008 ja Suomessa 6. helmikuuta 2009. == Juoni == Ben Thomas (Smith) päättää auttaa seitsemää henkilöä, mutta hänen keinonsa eivät ole mitenkään tavanomaiset. Ben muuttaa motelliin, jonne hän hankkii maailman tappavimman eläimen, meduusan. Hän haluaa pelastaa hyviä ihmisiä ja antaa heille muun muassa talon. Rakastuessaan naiseen, jolla on heikko sydän, hänen täytyy päättää, paljastaako salaisuutensa. == Näyttelijät == == Aiheesta muualla == * * * * Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat itsemurhasta
Pohjan vaakuna

Pohjan vaakuna on saanut aiheensa kunnan sijainnista ja pitkästä historiasta. Vaakuna on tavallaan puhuva, sillä sen kärki kuvastaa kunnan sijaintia lahden perukassa, johon myös kunnan nimi viittaa. Lilja edustaa 1400–luvulla rakennettua Pyhän Marian harmaakivikirkkoa. Raudan merkit symboloivat kunnan asemaa Suomen metalliteollisuuden syntysijana – kaivostoimintaa yleensäkin ja lukuisia ruukkeja, joita alueelle perustettiin 1600–luvulta alkaen. Vaakunan selitys on ”hopeakentässä sininen kärki, jossa hopealilja; saatteena kärjen kummallakin puolella sininen raudanmerkki”. Vaakunan on suunnitellut A. W. Rancken, ja se vahvistettiin käyttöön 10. kesäkuuta 1953. Vaakuna muuttui epäviralliseksi vuonna 2009 Pohjan kunnan liityttyä osaksi muodostettua Raaseporin kaupunkia. == Lähteet == * Luokka:Suomen entisten kuntien vaakunat Vaakuna
Lauri Simonsuuri

Lauri Robert Simonsuuri (vuoteen 1945 Laiho; 18. syyskuuta 1910 Uusikaupunki – 9. toukokuuta 1964 Helsinki) oli suomalainen kansanrunouden tutkija ja Suomalaisen Kirjallisuuden Seuran kansanrunousarkiston amanuenssi vuodesta 1936 alkaen ja arkistonhoitaja 1962–1964. Lauri Laiho kirjoitti ylioppilaaksi Viipurin klassillisesta lyseosta vuonna 1931, valmistui filosofian kandidaatiksi Helsingin yliopistosta vuonna 1935 ja filosofian lisensiaatiksi vuonna 1960. Wiipurilaisen osakunnan jäsenyyden kautta Laiholle avautui mahdollisuus opiskella vuoden 1934 syyslukukauden ajan Tarton yliopistossa, sillä osakunta oli solminut ystävyyssopimuksen tarttolaisen Korporatsioon Revelian kanssa. Vuonna 1937 Laiho solmi avioliiton fil. kand. Aili Laannin kanssa ja vuosina 1937–1938 he tekivät yhteisen kansanperinteen tutkimus- ja keruumatkan Viron Inkeriin. Talvisodassa Laiho palveli jalkaväkirykmentti 36:n joukossa ja jatkosodassa vuosina 1941–1942 hän palveli jalkaväkirykmentti 26:ssa. Hänet lomautettiin huhtikuussa 1942 ja ylennettiin kapteeniksi, minkä jälkeen Laiho toimi kansanperinteen tallennustyössä kesällä 1942 Itä- Karjalassa. Toukokuusta 1943 Laiho palveli valistusupseerina. Vuonna 1945 hän otti takaisin suvun vanhan nimen Simonsuuri. Pekka Laaksosen mukaan Lauri Simonsuuri oli "suomalaisten tarinoiden paras tuntija", jonka suurtyö oli uskomustarinoiden tyyppiluettelo Typen- und Motivverzeichnis der finnischen mythischen Sagen. Kirjailija ja kirjallisuudentutkija Kirsti Simonsuuri ja geneetikko Marja Simonsuuri-Sorsa olivat Lauri Simonsuuren tyttäriä. __NOTOC__ == Teoksia == ;Lauri Laiho * ”Komm nicht, Frost, in die Stube”. Eine vergleichende Wiegenlied-Schwankstudie. Studia Fennica IV 1940. * (Toim.) Etelä-Karjalan sananparsia. WSOY 1941. ;Lauri Simonsuuri * (toim.) Myytillisiä tarinoita. Suomalaisen Kirjallisuuden Seura 1947. Uusi laitos 1999. ISBN 951-746-083-X. * Suomen kansan sananparsikirja (R. E. Nirvin kanssa). WSOY 1948. * Kansa tarinoi: Tutkielmia kansantarinoiden salaperäisestä maailmasta. WSOY 1950. Uusi laitos Suomalaisen Kirjallisuuden Seura 2005. ISBN 951-746-689-7. * (toim.) Kotiseudun tarinoita. Suomalaisen Kirjallisuuden Seura 1951. Uusi laitos 2006. ISBN 951-746-733-8. * Typen- und Motivverzeichnis der finnischen mythischen Sagen. FF Communications 182. Suomalainen tiedeakatemia 1961. == Lähteet == * Kuka kukin on 1964. Otava 1963. * Järvinen, Irma-Riitta 2008: Isän jäljillä, s. 280–303. * Sala, Kaarina (toim.) 2008: Isän huone: Kulttuurivaikuttajien tyttäret kertovat, s. 375–376. Suomalaisen Kirjallisuuden Seura. Helsinki. ISBN 978-951-746-999-9. * Laaksonen, Pekka 2006: ”Saatteeksi”, s. 10–12. Teoksessa Kotiseudun tarinoita (uusi laitos). Luokka:Suomalaiset folkloristit Luokka:Vuonna 1910 syntyneet Luokka:Vuonna 1964 kuolleet
Pääopit

Pääopit (, , suomennettu myös nimellä Keskeiset opit) on Epikurokselta säilynyt keskeisimpien epikurolaisten filosofisten oppien kokoelma. Se sisältää neljäkymmentä melko lyhyttä aforismia. Ne antavat hyvän yhteenvedon epikurolaisesta etiikasta, mutta eivät käsittele sen taustalla olevia luonnonfilosofisia ajatuksia. Neljä ensimmäistä pääopeista muodostaa epikurolaisen tetrafarmakoksen, ”neliosaisen lääkkeen”. Pääopit on säilynyt osana Diogenes Laertioksen teosta Merkittävien filosofien elämät ja opit (kirja X, 139–154). Antiikin aikana aforismit pantiin ilman epäilyjä Epikuroksen nimiin. Myöhemmin niiden autenttisuutta on toisinaan epäilty, mutta tälle ei ole vahvoja perusteita.Ahonen, Marke: Selitykset teokseen Diogenes Laertios 2003, s. 606. Diogeneen lisäksi teoksen mainitsevat antiikin aikana Epikuroksen kirjoitusten joukossa muun muassa Filodemos, Cicero, Diodoros Sisilialainen, Lukianos ja Claudius Aelianus. Nykyisin opit on numeroitu, mutta numerointi ei ole osa alkuperäistä käsikirjoitusta, vaan peräisin 1800-luvulta. Tekstissä on mukana myöhempien skoliastien kommentteja eli skolioita. == Lainauksia == * ”Kuolema ei ole meille mitään. Se, mikä on hajonnut, ei havaitse. Se, mikä ei havaitse, ei ole meille mitään.” (II, suomennos Marke Ahonen) * ”Ei voi elää nautinnollisesti, ellei elä järkevästi, hyvin ja oikeudenmukaisesti, , ellei elä nautinnollisesti.” (V) * ”Ääretön aika sisältää yhtä suuren nautinnon kuin äärellinen aika, mikäli nautinnon rajat mitataan järjellä.” (XIX) * ”Oikeudenmukaisuus itsessään ei ole mitään, vaan se on ihmisten keskinäisessä yhteistoiminnassa missä tahansa paikassa ja ajassa eräänlainen sopimus siitä, etteivät he vahingoita toisia tai joudu vahinkoon.” (XXXIII) * ”Epäoikeudenmukaisuus ei ole itsessään pahaa, vaan ainoastaan liittyessään pelkoon siitä, ettei onnistu pakenemaan tällaisista teoista rankaisemaan asetettuja.” (XXXIV) == Lähteet == == Kirjallisuutta == * Epikuros: Keskeiset opit. Teoksessa * Epikuros: Pääopit. Teoksessa == Aiheesta muualla == * Ἐπίκουρος: Κύριαι Δόξαι * Epicurus: Principal Doctrines __NOTOC__ Luokka:Epikuroksen teokset
Mike Eaves

Mike Gordon Eaves (s. 10. kesäkuuta 1956 Denver, Colorado) on yhdysvaltalainen pelaajauransa lopettanut NHL-pelaaja ja nykyinen jääkiekkovalmentaja. Eaves pelasi 324 NHL:n runkosarjan ottelussa vuosien 1978 ja 1985 välillä, jona vuonna ryhtyi valmentajaksi. Eaves kasvoi Windsorissa Kanadan Ontariossa. Hän valmensi HIFK:ta SM-liigassa kaudella 1996–1997. Eaves on valmentanut myös Yhdysvaltain U18-maajoukkuetta vuosina 2000–2002 ja toimi MM-kultaa voittaneen U20-maajoukkueen päävalmentajana vuonna 2004. Eaves valmensi myös Yhdysvaltain miesten maajoukkuetta vuoden 2006 MM-turnauksessa. == Lähteet == ==Aiheesta muualla== *Mike Eavesin profiili Hockeydb.com:ssa *Legends of hockey -profiili *Eavesin profiili Hockeydraftcentral.com:ssa Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:St. Louis Bluesin varaamat pelaajat Luokka:Vuonna 1956 syntyneet Luokka:Elävät henkilöt
Lotkan–Volterran yhtälö

Lotkan-Volterran yhtälö on kahden epälineaarisen ensimmäisen kertaluvun differentiaaliyhtälön muodostama yhtälöryhmä. Se kuvaa kahden eliöpopulaation, petojen ja saaliiden, välistä riippuvuussuhdetta. Yhtälön esittivät toisistaan riippumatta amerikkalainen Alfred Lotka vuonna 1925 ja italialainen Vito Volterra vuonna 1926. Lotkan-Volterran yhtälö on aukikirjoitettuna :\frac{dx}{dt} = x(\alpha - \beta y) :\frac{dy}{dt} = - y(\gamma - \delta x), missä x on saaliseläinten lukumäärä, y petojen lukumäärä ja t kuvaa aikaa. Derivaatat dx/dt ja dy/dt kuvaavat näiden lukumäärien muutosta ajan suhteen. Suureet α, β, γ ja δ ovat vakioita, joiden lukuarvot riippuvat peto- ja saalispopulaatioiden vuorovaikutuksen yksityiskohdista. Tyypillisenä epälineaarisena differentiaaliyhtälöryhmänä Lotkan-Volterran yhtälön ratkaisu riippuu erittäin voimakkaasti sekä eläinten lukumäärästä alkuhetkellä, että populaatioiden välistä vuorovaikutusta kuvaavien vakioiden arvoista. Vaikka yhtälöiden ratkaisuna saatava populaatioiden koonvaihtelu on jaksollista (ellei tapahdu sukupuuttoa), sitä ei ole mahdollista lausua yleisessä muodossa esimerkiksi trigonometristen funktioiden avulla, vaan populaatiokokojen muutos on ratkaistava numeerisin menetelmin, esimerkiksi tietokoneella. == Aiheesta muualla == *Predaatio: saaliin ja saalistajan kilpajuoksu *Metsäekologian laitos: Systeemianalyysi 1 (PDF) *Lotka-Volterra Model Luokka:Differentiaaliyhtälöt Luokka:Ekologia
Tuomion enkeli

Tuomion enkeli on J. Lee Thompsonin ohjaama toiminta- ja jännityselokuva vuodelta 1988. Pääosassa näyttelee Charles Bronson. == Juoni == Eräässä Coloradossa sijaitsevassa pikkukaupungissa murhataan nuori äiti ja kaksi tytärtä. Johtolankoja ei ole, joten poliisi on voimaton. Lehtitoimittaja Garret Smith alkaa tutkia tapausta. Jäljet johtavat pieneen Rocky Mountain -nimiseen kylään, jossa asuu kolme mormoniveljestä. Nämä ovat murhatun naisen enoja ja kukin heistä syyttää toisiaan murhasta. ==Arvioita== Video-oppaassa vuodelta 1994 Bello Romano sanoo Tuomion enkeliä vähätoimintaiseksi ja mielikuvituksettomaksi ja antaa sille yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * * * Luokka:Yhdysvaltalaiset jännityselokuvat Luokka:Yhdysvaltalaiset toimintaelokuvat Luokka:Yhdysvaltalaiset romaaneihin perustuvat elokuvat Luokka:J. Lee Thompsonin ohjaamat elokuvat Luokka:Vuoden 1988 yhdysvaltalaiset elokuvat Luokka:Cannon Groupin elokuvat
Casper Pfitzner

Casper Pfitzner (s. 3. syyskuuta 1991) on suomalainen salibandyn pelaaja. Kaudella 2018–2019 hän edustaa Esport Oilersia, joka pelaa maan korkeinta sarjatasoa salibandyliigaa. Pfitzner on edustanut Espoon Oilersia koko uransa ajan. Pfitzner pelaa laitahyökkääjänä numerolla 50. Hän on pelannut kauden 2017–2018 loppuun mennessä 235 salibandyliigan runkosarjaottelua teholukemin 221+151=372. Hän on tehnyt salibandyliigan nopeimman maalin (0.03 min.) Pfitzner on edustanut Suomen U19- ja miesten salibandymaajoukkuetta. == Aiheesta muualla == * Espoon Oilersin pelaajakortti * Casper Pfitzner nhlfinns.net Luokka:Suomalaiset salibandyn pelaajat Luokka:Vuonna 1991 syntyneet Luokka:Elävät henkilöt
Lucien Marcus Underwood

Lucien Marcus Underwood (26. lokakuuta 1853 New Woodstock, New York – 16. marraskuuta 1907 Redding, Connecticut) oli yhdysvaltalainen kasvitieteilijä, toimittaja ja lintutieteilijä. Underwood opiskeli ja väitteli filosofian tohtoriksi (1879) Syracusen yliopistossa. Väitöskirjan nimi oli The Geological Formations Crossed by the Syracuse and Chenango Valley Rail Road. Opiskeluaikanaan hän kiinnostui saniaisista ja julkaisi 1881 teoksen Our Native Ferns and How to Study Them, joka oli ensimmäinen opas Pohjois-Amerikan saniaisista. Tämä kirja, samoin kuin seuraava julkaisu Moulds, Mildews, and Mushrooms (1899), oli hyvin suosittu kasvitieteen ammattilaisten kesken. 1880-luvulla Underwood opetti geologiaa, kasvioppia ja luonnontieteitä useissa yliopistoissa ja collegeissa. Syracusessa hän aloitti tutkimukset sammalten, maksasammalten ja sienien parissa. Tutkimus maksasammalten parissa johti myöhemmin laajan toeksen The Systematic Botany of North America julkaisemiseen. Vuodesta 1892 alkaen Underwood toimi kasvien nimistökomiteassa. Komitea valitsi Underwoodin Yhdysvaltain valtuuskuntaan Italian Genovan kansainväliseen kasvitieteelliseen kongressiin. 1896 Underwood valittiin Columbian yliopiston kasvitieteen professoriksi. Hän osallistui tutkimusretkille Puerto Ricoon, Kuubaan, Jamaikalle ja Kalliovuorille. Hänet valittiin New Yorkin kasvitieteellisen puutarhan tieteellisen neuvoston puheenjohtajaksi 1901–1907. Hän toimitti Bulletin of the Torrey Botanical Club -lehteä ja oli perustamassa Amerikan kasvitieteellistä seuraa (Botanical Society of America). Underwoodin nimeämien kasvien tieteellisen nimen perässä käytetään nimen jälkeen liitettävää auktorilyhennettä Underw.. Underwood nimesi myös lintuja, kuten sukupuuttoon hävinneen miravallesinkolibrin (Amazilia alfaroana, syn Saucerottia alfaroana) vuonna 1896. Useimmat tutkijat lukevat sen nykyisin siniotsakolibrin alalajiksi. == Lähteet == * === Viitteet === == Aiheesta muualla == * Luokka:Yhdysvaltalaiset kasvitieteilijät Luokka:Yhdysvaltalaiset ornitologit Luokka:Vuonna 1853 syntyneet Luokka:Vuonna 1907 kuolleet
Salo (täsmennyssivu)

Salo voi viitata esimerkiksi seuraaviin: ===Paikannimenä=== ====Suomessa ==== * Salo, kaupunki Varsinais-Suomessa * Salo, Saloisten entisen kunnan nimi vuoteen 1913 * Salo, Raahen kaupungin nimi perustamisesta 1649 vuoteen 1651, saman seudun entisen kihlakunnan nimi * Salo, kylä entisessä Uskelan pitäjässä nykyisen Salon kaupungin alueella * Salo, kylä Asikkalassa * Salo (myös: Salonkylä), kylä Laitilassa * Salo, kylä Lopella, yleisemmältä nimeltään Salonkylä * Salo, kylä Nummella Nummi-Pusulassa * Salo, kylä entisessä Rymättylän kunnassa, nykyään osa Naantalin kaupunkia * Salo, kylä entisessä Sääksmäen kunnassa, nykyään osa Valkeakosken kaupunkia * Salo, kylä Vehmaalla ====Italiassa==== * Salò, kaupunki Pohjois-Italiassa ====Espanjassa==== * Salo, kylä Barcelonan maakunnassa Espanjassa ====Yhdysvalloissa==== * Salo Township, kunta Minnesotassa Yhdysvalloissa ===Henkilönnimenä=== ====Sukunimenä==== * Salo on suomenkielinen sukunimi. ====Etunimenä==== * Salo Landau (1903–1943), alankomaalainen shakinpelaaja * Salo Flohr (1908–1983), tšekkiläis-neuvostoliittolainen shakin suurmestari ===Muita=== * salo, ruokalaji * Ruokala Salo Haikassa, Säynätsalossa * Salo on tietyntyyppinen metsä * Salòn tasavalta (ital. Repubblica di Salò) oli Saksan pystyttämä fasistien hallitsema nukkevaltio miehitetyssä Pohjois-Italiassa vuosina 1943–1945. Luokka:Sukunimet
Tarmo Kirjonen

Tarmo Kirjonen on suomalainen entinen salibandypelaaja ja lajin maailmanmestari. Hän pelasi urallaan 251 runkosarjaottelua Salibandyliigassa, jossa hän edusti koko uransa ajan Esport Oilersia. Maailmanmestaruuskilpailuissa hän saavutti hopeaa vuonna 2006 Ruotsin kisoissa ja maailmanmestaruuden Prahassa joulukuussa 2008. Vuoden 2008 MM-kisoissa Kirjonen oli alun perin varapelaajien joukossa, mutta ennen finaalia hänet päätettiin lennättää varmuuden vuoksi paikalle Suomen pelaajilla esiintyneen vatsataudin takia. Hän pelasi finaalissa lopulta yhden vaihdon. == Saavutukset == === Maailmanmestaruuskilpailut === * Kultaa (1): 2008 * Hopeaa (1): 2006 === Salibandyliiga === * Kultaa (4): 1999, 2002, 2003 ja 2006 * Hopeaa (2): 2000 ja 2001 * Pronssia (2): 2004 ja 2011 == Lähteet == Luokka:Suomalaiset salibandyn pelaajat Luokka:Syntymävuosi puuttuu Luokka:Elävät henkilöt
Unto Väisänen

Unto Väisänen (s. 29. tammikuuta 1959 Puolanka) on Pesäpalloliiton puheenjohtaja ja entinen huippupesäpalloilija. Hän saavutti kaksi SM-kultaa Sotkamon Jymyssä. Itä–Länsi-ottelussa Väisänen esiintyi kolmesti ja lyöjäkuninkuuden hän voitti kahdesti. Hän pelasi 153 pääsarjaottelua, joissa löi 238 juoksua, näistä kuusi oli kunniajuoksuja. Väisänen johti Pesäpalloliittoa vuosina 2001-2014. Väisänen istuu Sotkamon kunnanvaltuustossa kokoomuksen edustajana. Tällä hetkellä hän toimii valtuuston puheenjohtajana. == Saavutukset == === Pelaajana === * 3 SM-kultaa: 1990, 1992, 1993 * 1 SM- hopea: 1991 * 3 Itä-Länsi-ottelua: 1988, 1990, 1991 * Pesäpallon lyöjäkuningas (2): 1989, 1990 * Vuoden jokeri (4): 1986, 1989, 1990, 1991 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ == Lähteet == Luokka:Suomalaiset pesäpalloilijat Luokka:Sotkamon Jymyn pelaajat Luokka:Vuonna 1959 syntyneet Luokka:Elävät henkilöt
Vincenzo Lancia

Vincenzo Lancia (24. elokuuta 1881 – 15. helmikuuta 1937) oli italialainen autourheilija, insinööri ja Lancia-autotehtaan perustaja. ==Elämäkerta== Lancia syntyi Fobellossa 24. elokuuta 1881 ja oli perheen neljästä lapsista nuorin. Hänen isänsä oli keittojen purkittaja, joka työskenteli Argentinassa ennen palaamistaan Torinoon aloittaakseen oman yrityksen. Lancia osoitti nuorella iällä lahjakkuutta matematiikassa ja vanhemmat halusivat hänen työskentelevän aikuisena kirjanpitäjänä. Kaikki kuitenkin muuttui, kun Lancia kiinnostui koneistoista ja tekniikasta. Hän kuoli sydänkohtaukseen vuonna 1937 juuri ennen kuin Lancia Aprilia laitettiin tuotantoon. Hänet haudattiin synnyinkyläänsä Fobelloon. Kuolemansa jälkeen Lancian vaimo Adele Miglietti Lancia ja erityisesti poikansa Gianni Lancia jatkoivat Lancia-autotehtaan tuotantoa vuosina 1937-1955. ===Ura=== Lancia aloitti työskentelynsä polkupyörävalmistaja Giovanni Battista Ceiranon oppipoikana Torinossa, jonka yrityksessä hänet nimitettiin myöhemmin vuonna 1898 kirjanpitäjäksi. Matka vei myöhemmin Lancian Fiatille, jossa hän toimi päätarkastajana ja testikuljettajana ollessaan 19-vuotias. Fiatin pomot olivat vaikuttuneita Lancian ajotaidoista, että he kutsuivat hänet ajamaan kilpaa radoilla. Sittemmin Lancia jätti Fiatin perustaakseen oman autotehtaan vuonna 1906 ja sai seuraavana vuonna valmiiksi ensimmäisen autonsa Lancia Alfan, jonka tuotanto alkoi vuonna 1908. Sittemmin Lancia tunnettiin yhtiönä, joka osasi tuottaa sopiva määrä laadukkaita autoja, eikä mainostanut tuotteitaan median kautta. ==Lähteet== == Aiheesta muualla == Luokka:Italialaiset elinkeinoelämän vaikuttajat Luokka:Italialaiset autourheilijat Luokka:Italialaiset autonsuunnittelijat Luokka:Vuonna 1881 syntyneet Luokka:Vuonna 1937 kuolleet
Kiukaisten vaakuna

Kiukaisten vaakuna oli Kiukaisten kunnan tunnus, ja se oli saanut aiheensa kunnan alueella sijaitsevista pronssikautisista röykkiöhaudoista, ”hiidenkiukaista”. Näistä tunnetuin on Kuninkaanhauta, jota vaakunassa edustaa kilven nyhäkoroinen polvijako. Aaltokoroinen hirsi viittaa kuntaa halkoviin jokiin, Eurajokeen ja Köyliönjokeen, ja tähkäpäät maatalouteen ja viljaviin peltoihin. Vaakunan selitys on ”alaisen, nyhäisen harjakoron jakaman kilven sinisessä yläkentässä kaksi paaluittaista kultatähkää, kultaisessa alakentässä sininen, aaltokoroinen hirsi”. Vaakunan on suunnitellut Gustaf von Numers, ja se vahvistettiin käyttöön 26. syyskuuta 1950. Vaakuna muuttui epäviralliseksi vuonna 2009 Kiukaisten liityttyä Euran kuntaan. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Kiukainen
Astaroth

Astaroth on paholaisen alainen demoni juutalais-kristillisessä mytologiassa. Nimi on foiniakalais-seemiläistä alkuperää, alkujaan lähtöisin mesopotamialaisesta sodan jumalattaresta Ištarista. Oheinen Astarothin merkki koristaa yhdysvaltalaisen metalliyhtye Toolin Ænima-levyä. == Kuvagalleria == Kuva: Astaroth Seal.svg|Astarothin tunnus Kuva: Astaroth.jpg |Astarothia esittävä piirros kirjasta Dictionnaire Infernal Luokka:Juutalaisuuden demonit Luokka:Kristinuskon demonit nl:Astarte#Ashtoret in Israël en Judea
Hakojärvi (Utajärvi)

Hakojärvi on Kiiminkijoen vesistöalueen kuudenneksi suurin järvi Juorkunan ja Särkijärven kylien välimaastossa Utajärvellä Pohjois-Pohjanmaalla. Järven etelärantaa kiertää seututieltä 837 lähtevä ja sille palaava Kaihlasentie. Pohjoisrannalle on vain pistotieyhteyksiä metsäautoteiltä. ==Järvimaisema== Hakojärvi on Kiiminkijoen järvilaajentuma toisesta vastaavasta eli Kaihlasesta alavirtaan. Hakojärven ja Kaihlasen välistä jokiosuutta nimitetään Salmenjoeksi. Järven länsipäässä puolestaan Koiravirta-niminen salmi erottaa sen toisesta, pienemmästä järvilaajentumasta, Haukilammesta. Pohjoisin järven lahdelma on Pietosenniemen takainen Pietosenlahti, sitä vastapäätä on pieni Peuralahti. Pohjoispuolen rannalla ovat Piimäranta ja Käpyrinlahti, etelärannalla laaja Taikinaisenlahti, johon Särkijoki laskee. Järvessä on kaksi lähekkäistä saarta, Käpyrinsaaret, sekä pieni Kortekannansaari-niminen luoto. Rannat ovat asuttuja, talojen ohella järven ympärillä on kesäasumuksia. Pohjoisen puolella niitä on vähemmän tieyhteyksien takia ja siksi, että rannat ovat siellä enemmän suota ja rämettä. Järvessä viihtyvät tavanomaiset kalat kuten hauki, ahven ja särki. Hakosenjärvi on Kiiminkijoen laajentumana ollut pitkään käytössä kalapaikkana, samoin kuin kulkureittinä kesäisin ja talvisaikaan. Se on mm. entisestä Kurimon rautaruukista vain vajaan kymmenen kilometrin päässä jokea alavirtaan. == Lähteet == ==Aiheesta muualla== * Kiiminkijoen melontaopas (Viitattu 29.1.2009) * Kiiminkijoen Natura-arviointi (Viitattu 29.1.2009) Luokka:Kiiminkijoen vesistö Luokka:Utajärven järvet
Sen edestään löytää

Sen edestään löytää on John Websterin ohjaama, käsikirjoittama ja tuottama dokumenttielokuva vuodelta 2005. Dokumentissa seurataan Salon poliisin arkea talvella 2002–2003. Dokumentin päähenkilöinä nähdään muun muassa poliisiharjoittelija Riikka ja eläkkeelle lähtevä Paavo. Elokuvan kesto on 75 minuuttia. Se voitti vuoden 2005 Parhaan dokumentin Jussin. Elokuvan ensi-ilta oli 4. maaliskuuta 2005. == Lähteet == * Suomen Elokuvasäätiö * MTV3 Viihde arvostelu === Viitteet === == Aiheesta muualla == * Luokka:Jussi-palkitut elokuvat Luokka:Vuoden 2005 dokumenttielokuvat Luokka:Suomalaiset dokumenttielokuvat Luokka:John Websterin ohjaamat elokuvat
Männlichen

Männlichen on 2 343 metriä korkea vuorenhuippu Bernin Alpeilla, Grindelwaldin kunnassa, Sveitsissä. Hieman alempana olevaan Männlichenin keskukseen pääsee Wengenistä Luftseilbahn Wengen-Männlichen (LWM) -vaijerihissillä tai Grindelwaldista Gondelbahn Grindelwald-Männlichen (GM) -gondolihissillä, joka on maailman pisin vaijerihissi. Keskukselta huipulle käveleminen vie noin 15 minuuttia. ==Kuvia== Tiedosto:Lauterbrunnen-valley.jpg|Lauterbrunnen-laakso nähtynä Männlicheniltä talvella Tiedosto:Gondelbahn Grindelwald-Männlichen (GGM).jpg|Gondelbahn Grindelwald-Männlichen -hissi Tiedosto:Luftseilbahn Wengen-Männlichen (LWM).jpg|Luftseilbahn Wengen-Männlichen -hissi ==Lähteet== Luokka:Alppien vuoret Luokka:Bernin kantonin vuoret Luokka:Lauterbrunnen Luokka:Grindelwald
Alexandra Krosney

Alexandra Benjamin Krosney (s. 28. tammikuuta 1988, Los Angeles) on yhdysvaltalainen näyttelijä. Hän on näytellyt monissa yhdysvaltalaisissa televisiosarjoissa vierailevissa rooleissa, viimeisimpänä nuorena Eloise Hawkingina televisiosarjassa Lost. ==Aiheesta muualla== * * Alexandra Krosney , familytreelegends.com Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Grafiikanpaja Himmelblau

Grafiikanpaja Himmelblau on Tampereen Finlaysonin tehdaskiinteistössä toimiva taidegrafiikan vedostuspaja, joka on erikoistunut metalligrafiikan tekemiseen. Paja perustettiin vuonna 1989. Se kustantaa taidegrafiikkaa yhteistyössä taiteilijoiden ja gallerioiden kanssa. Siellä vedostetaan, esitellään ja myydään taiteilijoiden tuotantoa. Himmelblau järjestää myös näyttelyitä eri puolille Suomea. Paja on tehnyt yhteistyötä yli 60 suomalaisen ja pohjoismaisen taiteilijan kanssa. Himmelblau teki aikoinaan yhteistyötä taidekeskus Retretin kanssa. Retretin päädyttyä konkurssiin vuonna 2012 Himmelblaun piti keksiä uusi näyttelyareena. Tähän tarkoitukseen se lanseerasi vuonna 2015 Finlayson Art Arean, joka on vuosittainen kesä-elokuussa järjestettävä kuvataidetapahtuma. thumb|Grafiikanpaja Himmelblau sisäänkäynti. Himmelblaun Koskigalleriassa järjestetään vaihtuvia näyttelyitä, ja siellä on esillä myös myyntikokoelma. ==Lähteet== *Viikon yritys vko 1/2003: Grafiikanpaja Himmelblau , Finlaysonin alue Tampere *Grafiikanpaja Himmelblau, Klub Tampere *Grafiikanpaja Himmelblau Oy, Yritystele *Grafiikanpaja Himmelblau ===Viitteet=== ==Aiheesta muualla== *Himmelblaun kotisivut *VirtualTampere: Virtuaalivierailu Himmelblauhun Luokka:Tamperelaiset yritykset Luokka:Tampereen näyttelytilat Luokka:Finlayson Luokka:Finlayson (kaupunginosa)
Galleria Harmaja

Galleria Harmaja oli taidegalleria, joka toimi Vanhan Villatehtaan entisissä tiloissa Oulun Pikisaaressa. Galleria sijaitsi aikaisemmin Oulun keskustassa, mutta lopetti toimintaansa Torikadulla keväällä 2015. Pikisaaressa galleria aloitti lokakuussa 2016.Ajankohtaista Galleria oli keskittynyt esittelemään suomalaista nykytaidetta.Galleria Harmaja asettui Pikisaareen Galleria lopetettiin heinäkuussa 2022. ==Lähteet== *Ursin, Elina: Taide käy kaupaksi taantumasta huolimatta, Kaleva 5.1.2008 === Viitteet === ==Aiheesta muualla== *Galleria Harmaja Facebookissa Harmaja Luokka:Oulun nähtävyydet